Dr. sc. Renata Relja rođena je u Splitu 1967. godine. Diplomirala je na Filozofskom fakultetu Sveučilišta u Zagrebu 1990. godine gdje je i doktorirala na temi „Noviji doprinosi sociološkoj metodologiji: suvremena etnografija“, 2003. godine. Zaposlenica je Filozofskog fakulteta, Sveučilišta u Splitu.

Na Ekonomskom fakultetu na sveučilišnom diplomskom studiju nositeljica je kolegija „Sociologija turizma“, a na preddiplomskom studiju nositeljica je kolegija „Sociologija“.

Na doktorskom studiju „Sociologije“ nositeljica je kolegija „Suvremena etnografija“.

Primarna su područja znanstvenog interesa doc. dr. Renate Relja sociologija rada, sociologija organizacije, etnografija, sociologija mladih, sociologija zabave i sociologija religije. Objavila je, samostalno i u suautorstvu, više od 20 znanstvenih i stručnih radova, te aktivno sudjelovala u radu brojnih znanstvenih skupova. Aktivno se služi engleskim, a pasivno francuskim jezikom. Članica je više strukovnih organizacija u zemlji.